Ehdotus neuvoston direktiiviksi ilman kuljettajaa vuokrattujen ajoneuvojen käyttämisestä maanteiden tavaraliikenteessä



Virallinen lehti nro C 080 , 01/04/1995 s. 0009



Ehdotus neuvoston direktiiviksi ilman kuljettajaa vuokrattujen ajoneuvojen käyttämisestä maanteiden tavaraliikenteessä (95/C 80/05) (ETA:n kannalta merkityksellinen teksti) KOM(95) 2 lopull. - 95/0012(SYN) (Komission antama 14 päivänä helmikuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan, ottaa huomioon komission ehdotuksen, toimii yhdessä Euroopan parlamentin kanssa, ottaa huomioon talous- ja sosiaalikomitean lausunnon, sekä katsoo, että selvyyden ja järkevyyden vuoksi olisi uusien muutoksien yhteydessä ryhdyttävä muotoilemaan uudelleen ilman kuljettajaa vuokrattujen ajoneuvojen käyttämisestä maanteiden tavaraliikenteessä 19 päivänä joulukuuta 1984 annettua neuvoston direktiiviä 84/647/ETY (1), läheisyysperiaatteen mukaisesti olisi toimittava Euroopan unionin tasolla esteiden poistamiseksi koko unionissa, käyttämällä vuokrattuja ajoneuvoja voidaan tietyissä tilanteissa eri tekijöihin panostaa siten, että käytetään tuotantotekijöitä kansantaloudellisesti mielekkäällä tavalla, liiketaloudellisesti tämä mahdollisuus tuo kuljetusten järjestämiseen joustavuutta, joka lisää siten asianomaisten yritysten tuottavuutta, tavaraliikennettä olisi helpotettava sisämarkkinoilla, yrityksen pitäisi voida vuokrata ajoneuvo muussa jäsenvaltiossa kuin siinä, johon se on sijoittautunut, kansainvälisten kuljetustoimien harjoittamiseksi, jäsenvaltiot eivät enää saa jättää suurimmalta sallitulta kokonaispainoltaan enemmän kuin 6 tonnia painavilla ajoneuvoilla omaan lukuun tehtyjä kuljetustoimia direktiivin solveltamisalan ulkopuolelle, direktiivissä 84/647/ETY on kahta edellistä kohtaa koskevia rajoittavia lausekkeita, joiden poistaminen mahdollistaisi paremman taloushallinnon varmistamisen sekä omaan lukuun tai toisen lukuun suoritettavien kuljetusten kustannuksien pienentämisen, tiettyjen maanteiden tavaraliikenteeseen tarkoitettujen ajoneuvojen verotuksen sekä tiettyjen infrastruktuurien käytöstä perittävien tie- ja käyttömaksujen soveltamisesta jäsenvaltioissa 25 päivänä lokakuuta 1993 annetussa direktiivissä 93/89/ETY (2) luetellaan kaikkien jäsenvaltioiden "ajoneuvoverot", maanteiden tavaraliikenne ei vielä ole riittävän yhdenmukaistettu ja kansainvälisten kuljetusten verotuksen vääristymien estämiseksi olisi suotavampaa tarjota jäsenvaltioille, vuokrattujen ajoneuvojen vakinaisen käytön estämisvaatimuksen asianmukaisesti oikeuttavissa oloissa, mahdollisuus rajoittaa tietyssä määrin muussa jäsenvaltiossa kuin siinä, johon vuokralle ottaja on sijoittautunut, vuokrattujen ajoneuvojen sopimusten voimassaoloaikaa, ja tämän direktiivin soveltamista olisi seurattava komission esittämän kertomuksen perusteella ja tarkkailtava mahdollisia tulevia toimia tällä alalla mainitun kertomuksen valossa, ON ANTANUT TÄMÄN DIREKTIIVIN: 1 artikla Tässä direktiivissä: - "ajoneuvolla" tarkoitetaan sellaista moottoriajoneuvoa, perävaunua, puoliperävaunua ja ajoneuvoyhdistelmää, joka on tarkoitettu yksinomaan tavaran kuljetukseen; - "vuokratulla ajoneuvolla" tarkoitetaan ajoneuvoa, joka on korvausta vastaan tietyksi ajaksi annettu toisen lukuun tai omaan lukuunsa maanteiden tavaraliikennettä harjoittavan yrityksen käyttöön ajoneuvon käyttöön luovuttaneen yrityksen kanssa tehdyn sopimuksen perusteella; - "ajoneuvoveroilla" tarkoitetaan direktiivin 93/89/ETY 3 artiklassa tarkoitettuja veroja. 2 artikla Jokaisen jäsenvaltion on sallittava, että vuokrattuja ajoneuvoja käyttävät jäsenvaltioiden välisessä liikenteessä sen alueella yritykset, jotka ovat sijoittautuneet jäsenvaltioon, jos: 1. ajoneuvo on rekisteröity tai otettu käyttöön vuokrausjäsenvaltion lakien mukaisesti; 2. sopimus koskee ainoastaan ajoneuvon vuokraamista ilman kuljettajaa eikä siihen liity saman yrityksen kanssa tehtyä sopimusta, joka koskee kuljettajan tai muun henkilökunnan palkkaamista; 3. vuokrattu ajoneuvo on vuokrasopimuksen voimassaoloaikana ainoastaan ajoneuvoa käyttävän yrityksen käytössä; 4. vuokrattua ajoneuvoa kuljettaa sitä käyttävän yrityksen henkilökunta; 5. edellä tarkoitettujen ehtojen noudattaminen todistetaan seuraavilla asiakirjoilla, jotka on pidettävä mukana ajoneuvossa: a) vuokrasopimus tai sen oikeaksi todistettu ote, josta ilmenevät ennen kaikkea vuokralle antajan ja vuokralle ottajan nimi, sopimuksen päiväys ja voimassaoloaika ja ajoneuvon tunnistetiedot; b) jos kuljettaja ei ole ajoneuvon vuokralle ottaja, kuljettajan työsopimus tai sen oikeaksi todistettu ote, josta ilmenevät erityisesti työnantajan ja työntekijän nimi, työsopimuksen päiväys ja kesto tai viimeisin palkkaliuska. Tarvittaessa edellä a ja b alakohdassa tarkoitetut asiakirjat voidaan korvata vastaavalla jäsenvaltion toimivaltaisten viranomaisten antamalla asiakirjalla. 3 artikla Vuokrattujen ajoneuvojen vakinaisen käytön estämisvaatimuksen asianmukaisesti oikeuttavissa oloissa jäsenvaltiot voivat antaa säännöksiä, jotka rajoittavat muussa jäsenvaltiossa kuin siinä, johon vuokralle ottaja on sijoittautunut, kansainvälisiä kuljetustoimia varten vuokrattujen ajoneuvojen vuokrasopimusten voimassaoloaikaa. Vuokrasopimusten enimmäisaikaa saa rajoittaa enintään kahdella kuukaudella. 4 artikla Tämä direktiivi ei vaikuta sellaisen jäsenvaltion säännöksiin tai määräyksiin, jossa vuokrattujen ajoneuvojen käyttöä koskevat rajoitukset ovat lievemmät kuin 2 artiklassa säädetään. 5 artikla Ajoneuvon vuokralle ottavan yrityksen ei tarvitse rekisteröidä sitä sijoittautumisjäsenvaltiossaan eikä sen tarvitse tästä syystä maksaa tähän ajoneuvoon sovellettavia "ajoneuvoveroja", sellaisina kuin ne määritellään 1 artiklassa. 6 artikla Tämä direktiivi ei vaikuta kansallisten ja yhteisön sääntöjen soveltamiseen, jotka koskevat: - toisen lukuun tai omaan lukuun tapahtuvan maanteiden tavaraliikenteen markkinoiden järjestämistä ja etenkin markkinoille pääsyä sekä erityisesti tavaraliikenteen kuljetuskyvyn mukaan asetettuja kiintiörajoituksia; - maanteiden tavaraliikenteen kuljetusehtoja; - vuokrahintojen määräytymistä; - ajoneuvojen maahantuontia; - ehtoja pääsystä toimintaan tai ammattiin, jossa vuokrataan maantieajoneuvoja; - käyttömaksuja; - arvonlisäveroa, edellä sanotun kuitenkaan rajoittamatta 2 artiklan soveltamista. 7 artikla Maantieajoneuvojen käytön täydellisen vapautumisen saavuttamiseksi komissio antaa ennen heinäkuuta 1998 neuvostolle kertomuksen tämän direktiivin soveltamisesta. Mainitun kertomuksen ja markkinoilla kabotaasitoimien kaikkien kiintiöiden poistamisen jälkeen vallitsevan tilanteen valossa komissio esittää ennen heinäkuuta 1999 muutosehdotuksen direktiivin soveltamisalan laajentamisesta. 8 artikla Korvataan 9 artiklassa säädetty direktiivi 84/647/ETY tämän direktiivin voimaantulosta alkaen, sanotun kuitenkaan rajoittamatta jäsenvaltioiden velvollisuutta sikäli kuin ne koskevat liitteessä I olevassa B osassa vahvistettuja määräaikoja saattamiselle osaksi kansallista lainsäädäntöä. Viittauksia korvattuun direktiiviin pidetään viittauksina tähän direktiiviin ja ne on luettava liitteessä II esitetyn vastaavuustaulukon mukaisesti. 9 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset mää räykset voimaan viimeistään 31 päivänä joulukuuta 1996. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin: jäsenvaltioiden on säädettävä siitä, miten viittaukset tehdään. 10 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 11 artikla Tämä direktiivi on osoitettu kaikille jäsenvaltioille. (1) EYVL N:o L 335, 22.12.1984, s. 72. Direktiiviä on muutettu direktiivillä 90/398/ETY (EYVL N:o L 202, 31.7.1990, s. 46). (2) EYVL N:o L 279, 12.11.1993, s. 32. LIITE I A OSA Kumotut direktiivit (8 artiklassa tarkoitetut) 1. Direktiivi 84/647/ETY lukuun ottamatta 6 artiklaa 2. Direktiivi 90/398/ETY B OSA >TAULUKON PAIKKA> LIITE II >TAULUKON PAIKKA>